text: Facebookopdatering skræmmer hundeejere
  30 august 2013 kl. 10.38
  På flere facebooksider heriblandt vores egen, har en statusopdatering om bidske hunde skabt frygt i Esbjerg. Men der er ikke hold i historien, siger politiet
  Som det fremgår af billedet, så handler opdateringen om en hundeejer, der under en gåtur har fundet et afhugget hundehoved, som eftersigende skulle være omkommet i forbindelse med træning af kamphunde.
  I opdateringen fremgår det også, at politiet skulle være opmærksom og bekendt med sagen.
  Men det er ikke rigtigt. TV SYD har i dag været i kontakt med Syd og Sønderjyllands politi og her afviser de, at historien har noget på sig. Det er en and, siger de.
  